CELEX: 22013D0099
Language: bg
Date: 2013-05-03 00:00:00
Title: Решение на Съвместния комитет на ЕИП № 99/2013 от 3 май 2013 година за изменение на приложение XXI (Статистика) към Споразумението за ЕИП

31.10.2013   
            
            
               BG
            
            
               Официален вестник на Европейския съюз
            
            
               L 291/65
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 99/2013
   от 3 май 2013 година
   за изменение на приложение XXI (Статистика) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Регламент (ЕС) № 555/2012 на Комисията от 22 юни 2012 г. за изменение на Регламент (ЕО) № 184/2005 на Европейския парламент и на Съвета относно статистиката на Общността относно платежния баланс, международната търговия с услуги и преките чуждестранни инвестиции по отношение на осъвременяването на изискванията за данни и определенията (1) следва да бъде включен в Споразумението за ЕИП.
            
         
               (2)
            
            
               Поради това приложение XXI към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Точка 19т (Регламент (ЕО) № 184/2005 на Европейския парламент и на Съвета) от приложение XXI към Споразумението за ЕИП се изменя, както следва:
   
               1.
            
            
               Добавя се следното тире:
               
                           „—
                        
                        
                           
                              32012 R 0555: Регламент (ЕС) № 555/2012 на Комисията от 22 юни 2012 г. (ОВ L 166, 27.6.2012 г., стр. 22).“
                        
                     
         
               2.
            
            
               Текстът на адаптацията се заменя със следното:
               
                           „а)
                        
                        
                           Точки 1 и 2 от таблица 1 от приложение I не се прилагат по отношение на Норвегия.
                        
                     
                           б)
                        
                        
                           Таблица 1 от приложение I не се прилага по отношение на Исландия преди май 2017 г.
                        
                     
                           в)
                        
                        
                           Настоящият регламент не се прилага по отношение на Лихтенщайн.“
                        
                     
         Член 2
   Текстовете на Регламент (ЕС) № 555/2012 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 4 май 2013 г., при условие че са внесени всички нотификации, предвидени в член 103, параграф 1 от Споразумението за ЕИП (2).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 3 май 2013 година.
      
         
            За Съвместния комитет на ЕИП
         
         
            Председател
         
         Gianluca GRIPPA
      
   
   
      (1)  ОВ L 166, 27.6.2012 г., стр. 22.
   
      (2)  Без отбелязани конституционни изисквания.